ওয়াটার মেট্রোয় যুক্ত হচ্ছে কলকাতা, নবান্ন থেকে বড় ঘোষণা মুখ্যমন্ত্রীর

ওয়েব ডেস্ক : কলকাতায় হতে চলেছে ওয়াটার মেট্রো (Water Metro)। বৃহস্পতিবার নবান্ন (Nabanna) থেকে এমনটাই ঘোষণা করলেন মুখ্যমন্ত্রী শুভেন্দু অধিকারী (Suvendu Adhikari)। জলপথে যাতায়াতের জন্য অত্যন্ত আধুনিক এই পরিকল্পনা। এবার তা হতে চলেছে রাজ্যে। কেন্দ্রীয় জাহাজমন্ত্রী সর্বানন্দ সোনোয়ালের সঙ্গে সম্প্রতি বৈঠক করেছিলেন বাংলার মুখ্যমন্ত্রী। সেখানেই একাধিক সিদ্ধান্ত নেওয়া হয়েছে বলে খবর।

প্রথমে কোচিতে এই ওয়াটার মেট্রো (Water Metro) পরিষেবা শুরু হয়েছিল। এর পর কেন্দ্রীয় সরকার পরিকল্পনা করেছিল এই পরিষেবা আনা হবে ১৮টি শহরে। গুয়াহাটি, শ্রীনগর, পাটনা, বারাণসী, অযোধ্যা, প্রয়াগরাজে এটি শুরু হওয়ার কথা এবার কলকাতাও তা সুরু হবে বলে জানালেন মুখ্যমন্ত্রী শুভেন্দু।

আরও খবর : তাজপুরে নয়, গভীর সমুদ্রবন্দর দাদনপাত্রবাড়ে? ? আদানি গোষ্ঠীর সঙ্গে বৈঠকের পর ইঙ্গিত শুভেন্দুর

অন্যদিকে বাংলায় শুরু হচ্ছে সাগরমালা প্রকল্প ২। শিপিং, লজিস্টিকস এবং আমদানি-রপ্তানি ব্যবসার জন্য যা যা পরিকাঠামো প্রয়োজন তা এই কেন্দ্রীয় প্রকল্পের অধীনে তৈরি হবে বলে জানা গিয়েছে। মুখ্যমন্ত্রী আরও জানিয়েছেন, মোট ৪৪টি জেটি তৈরি হবে। জাতীয় জলপথের জন্য হবে ২৫টি। পুজোর আগে শহরের বেশ কয়েকটি ঘাট সৌন্দর্যায়ন এবং মেরামতির কাজ শুরু হয়েছে বলেও জানিয়েছেন তিনি। এছাড়া গঙ্গাাগর মেলাকেও আন্তর্জাতিক স্তরে উন্নীত করার লক্ষ্য নেওয়া হয়েছে বলেও জানিয়েছেন মুখ্যমন্ত্রী।

নবান্ন থেকে নতুন একটি সমুদ্রবন্দর (sea ​​port) তৈরির ঘোষণা করলেন মুখ্যমন্ত্রী শুভেন্দু অধিকারী। তাজপুর থেকে কিছু দুরে দাদনপাত্রঘাটে এই সমুদ্র পয়েন্ট তৈরি করা হবে। ওই এলাকায় ১৭০০ কিলোমিটার জমি রয়েছে। সেখানেই ওই বন্দর তৈরি করা হবে।